**Pályázat igazgatói munkakör betöltésére**

A Miskolc-Tetemvári Református Egyházközség (3525 Miskolc, Palóczy László u. 21.) pályázatot hirdet a fenntartásában működő miskolci Jókai Mór Református Magyar-Angol Két Tanítási Nyelvű Általános Iskola, Alapfokú Művészeti Iskola és Óvoda (3525 Miskolc, Pallos utca 1.) intézményvezetői állására.

**Az intézményvezetői megbízás feltételei:**

* felsőfokú iskolai végzettség és szakképzettség
* pedagógus-szakvizsga keretében szerzett intézményvezető szakképzettség, vagy annak megszerzésére való elköteleződés a lehető legrövidebb időn belül
* öt évet meghaladó pedagógus munkakörben szerzett szakmai gyakorlat; a középvezetői gyakorlat (pl. munkaközösség-vezető) előnyt jelent
* magyar állampolgárság
* református vallás gyakorlása
* református gyülekezeti tagság
* büntetlen előélet
* nyelvtudás előnyt jelent

**Az intézményvezető feladata:**

* az iskolai SZMSZ-ben és pedagógiai programban foglaltak alapján az intézmény szakszerű vezetése, állami és egyházi törvényi rendelkezéseknek megfelelő működtetése a fenntartóval és az intézmény gazdasági vezetőjével való együttműködés alapján
* takarékos gazdálkodás
* munkáltatói jogok gyakorlása
* az intézmény képviselete
* a Magyarországi Református Egyház és a fenntartó egyházközség elvárásainak megfelelve elősegíti a református szellemiség megvalósulását és gyakorlását az intézményben,
* a nevelőtestület folyamatos motiválása és támogatása az intézmény szakmai és erkölcsi színvonalának fejlesztése érdekében.

**A magasabb vezetői beosztás időtartama:** 2022. augusztus 15. napjától 2027. augusztus 15. napjáig tart. A beosztáshoz kapcsolódó juttatásokra a hatályos jogszabályok az irányadók.

**A pályázat részeként benyújtandó iratok:**

* szakmai önéletrajz (fényképes);
* érvényes erkölcsi bizonyítvány;
* vezetői program a szakmai helyzetelemzésre épülő fejlesztési elképzeléssel;
* végzettséget, szakképzettséget igazoló oklevél másolata;
* lelkészi ajánlás attól a gyülekezeti lelkipásztortól, ahol a pályázó a hitét közösségben gyakorolja;
* nyilatkozat arról, hogy hozzájárul személyes adatainak a pályázattal kapcsolatos kezeléséhez, továbbításához, illetve a betekintésre jogosultak általi megismeréséhez;
* 2 db referencia levél, nevelőtestületi tagtól és vezetőtől, elérhetőséggel, a referenciát adó személy írásos hozzájárulásával.

**A pályázat benyújtásának határideje: 2022. május 15., postai úton: Miskolc-Tetemvári Református Egyházközség, 3501. Miskolc. pf. 383.; elektronikus formában: reftetemvar@gmail.com**

További információkat az im.tetemvar@gmail.com e-mail címen kaphatnak**.**